(10)
 Необходима е информация за връзките на контрол между юридическите единици, за да може да се определят групите от предприятия, да се разграничават правилно предприятията, да се профилират големите и сложни единици и да се изучават пазарните концентрации. Чрез информацията за групите от предприятия се повишава качеството на националните статистически бизнес регистри. Тази информация може да се използва за намаляване на риска от разкриване на поверителни данни. Данните за групите от предприятия може да се използват за проучвания за групата и може да доведат до намаление на тежестта във връзка с участието в проучванията.
 (11)
 Необходимо е да се установят форматът, мерките за сигурност и поверителност и редът за предаване на данни за отделните единици до Комисията (Евростат) и за предаване на данни за многонационалните групи от предприятия обратно до националните статистически органи.
 (12)
 Чрез обмен на поверителни данни за статистически цели между Комисията и националните централни банки, както и между Комисията и Европейската централна банка, следва да се спомогне за осигуряването на качеството на информацията за многонационалните групи от предприятия в Съюза. Затова е необходимо да се установят форматът, мерките за сигурност и поверителност и редът за предаване на такива поверителни данни до националните централни банки и Европейската централна банка.
 (13)
 С Регламент (ЕС) 2019/2152 се въвежда обмен на поверителни данни за вътресъюзния износ на стоки между държавите членки. Необходимо е да се уточнят допълнително елементите на статистическите данни, които трябва да се обменят, както и списъкът с елементите на статистическите данни, които трябва да се обменят за особените стоки или движения. Държавите членки могат да опростяват информацията, която трябва да се представя, ако това опростяване не влияе отрицателно върху качеството на статистическата информация. Трябва да бъдат установени условията за такова опростяване.
 (14)
 За да се осигури хармонизирано осъществяване на обмена на данни, е необходимо да се уточнят правилата за събирането и съставянето им, както и правилата за прилагане на минималния процентен обхват от 95 %. За да може националният статистически орган на държавата на внос да използва обменяната статистическа информация за съставяне на статистическа информация за вътресъюзния внос на стоки, трябва да бъдат обменяни и метаданни. С цел да се осигури хармонизирано прилагане във всички държави членки, е нужно да се определят относимите метаданни във връзка с използването на обменяните данни за вътресъюзния износ на стоки при съставянето на статистическа информация, както и график за предаването на статистическата информация и относимите метаданни. Необходимо е да се установят форматът, мерките за сигурност и поверителност и редът за обмен на поверителните данни.
 (15)
 Прилагането на еднакви стандарти за обмена и предаването на данни и метаданни за статистиката, обхваната от Регламент (ЕС) 2019/2152, допринася съществено за включването на стопанските процеси в европейската бизнес статистика.
 (16)
 Международната инициатива „Обмен на статистически данни и метаданни“ (Statistical Data and Metadata Exchange – SDMX), отнасяща се до статистическите и техническите стандарти за обмен и споделяне на данни и метаданни, осигурява стандарти за обмена и разпространението на официална статистическа информация. Поради това по целесъобразност следва да се използват необходимите определения за структурите на данните, създадени съгласно